Bornvuda
Bornvuda (angļu: Bourne Wood jeb Bourne Woods) ir pārsvarā skujkoku mežu apvidus, kas atrodas dienvidos no Fārnemas Sari grāfistē, Anglijā; teritoriju bieži izmanto kā filmēšanas vietu. Netālu atrodas cits apvidus, ko izmanto arī kā filmu uzņemšanas vietu (Hankley Common Elstedā). Vietējie iedzīvotāji mežu agrāk sauca par The Clumps, mūsdienu nosaukums ieviests 1950. gados, kad mežā izveidoja ugunsdrošības stigas. Iespējams, Čārlzs Darvins pieminējis šo apgabalu "Dabiskās atlases" pielikumos, aprakstot koku pudurus. No pakalna virs lielā virsāju izcirtuma, kas izmantots filmas "Gladiators" filmēšanai, paveras skats uz apkārtējo mežu. Liela daļa meža agrāk bija virsājs Greensand Ridge rietumu galā, kas 20. gadsimtā izveidota kā privāta komerciāla skujkoku plantācija. Šo meža daļu iegādājusies Karaliskā putnu aizsardzības biedrība, un tas tiek atjaunots galvenokārt virsājos, saglabājot dažus savvaļas dzīvniekiem nozīmīgus mežus kā Farnham Heath dabas rezervātu. Biedrības mērķis ir aizsargāt tādas retas putnu sugas kā vakarlēpis, sila cīrulis, garastes ķauķis un koku čipste, kā arī tādas sugas kā sila ķirzaka.